
ΤΕΥΧΟΣ ΔΕΥΤΕΡΟ 


Αρ 


. Φύλλου 2836 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Διατμηματικού Προγράμματος Με¬ 
ταπτυχιακών Σπουδών (ΔΠΜΣ) των Τμημάτων 
Οργάνωσης και Διοίκησης Επιχειρήσεων, Οικο¬ 
νομικής Επιστήμης και Διεθνών και Ευρωπαϊκών 
Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία -Μβϊϊθγ 
ίη Εθνν 3πά Εεοηοιπίθ5». 

2 Επανίδρυση του Προγράμματος Μεταπτυχιακών 
Σπουδών με τίτλο «Ναυτιλία, Μεταφορές και Διε¬ 
θνές Εμπόριο» τουΤμήματος Ναυτιλίας και Επιχει¬ 
ρηματικών Υπηρεσιών της Σχολής Επιστημών της 
Διοίκησης του Πανεπιστημίου Αιγαίου. 

3 Ίδρυση Δι-ιδρυματικού Προγράμματος Μεταπτυ¬ 
χιακών Σπουδών με τίτλο «Πόσιμο -θαλασσινό 
Νερό και Υγεία» του Τμήματος Επιστημών της 
θάλασσας του Πανεπιστημίου Αιγαίου σε συνερ¬ 
γασία με το Τμήμα Ιατρικής του Πανεπιστημίου 
Πατρών. 


ΑΠΟΦΑΣΕΙΣ 

Αριθμ. 20184260 (1) 

Επανίδρυση Διατμηματικού Προγράμματος Με¬ 
ταπτυχιακών Σπουδών (ΔΠΜΣ) των Τμημάτων 
Οργάνωσης και Διοίκησης Επιχειρήσεων, Οικο¬ 
νομικής Επιστήμης και Διεθνών και Ευρωπαϊκών 
Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία -Μ351 θγ 
ϊπ Ι3νν 3πά Εεοποπιίεδ». 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. Συνεδρίασης 16η/13-6-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ιδίως 


του άρθρου 32 όπως τροποποιήθηκε και ισχύει και του 
άρθρου 85 παρ. 2α. 

2. Την 216772/Ζ1/8-12-2017 υπουργική απόφαση 
(ΦΕΚ 4334/τ.Β'/12-12-2017): «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-Λοιπά 
θέματα», β)164530/Ζ1 /3-10-2017 ΕΠΕΙΓΟΝ «Άμεσες ενέρ¬ 
γειες και χρονοδιάγραμμα όσον αφορά τη λειτουργία 
των Ειδικών Λογαριασμών Κονδυλίων Έρευνας (Ε.Λ.Κ.Ε.) 
των Α.Ε.Ι. μετά τη δημοσίευση του ν. 4485/2017(ΑΊ 14)», 
γ) 203446/Ζ1/22-11-2017 «Διευκρινήσεις σχετικά με 
την εφαρμογή διατάξεων του ν. 4485/2017 (ΑΊ14), και 
δ) 227378/Ζ1 /22-12-2017 ΕΞ. ΕΠΕΙΓΟΝ «Εφαρμογή των 
διατάξεων του ν. 4485/2017 (ΑΊ 14) για θέματα μεταπτυ¬ 
χιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

7. Το αριθμ. ΦΕΚ 617/τ.ΥΟΔΔ/23-11-2017 στο οποίο 
δημοσιεύτηκε η αριθμ. 201656/Ζ1/21 -11-2017 Διαπι- 
στωτική πράξη του Υπουργού Παιδείας, Έρευνας και 
Θρησκευμάτων (ΑΔΑ:72Ε34653ΠΣ-ΒΤΨ) περί εκλογής 
Πρύτανη και τριών (3) Αντιπρυτάνεων του Πανεπιστημί¬ 
ου Πειραιώς με θητεία τεσσάρων (4) ετών, από 1 -12-2017 
έως 30-11-2021. 

8. Τις 20176901/6-12-2017 (ΑΔΑ: Ω4Δ4469Β7Τ- 
0X6), 20181150/26-2-2018 (ΑΔΑ: ΨΣΤ9469Β7Τ-Μ93), 
20181709/19-3-2018 (ΑΔΑ: 6ΒΦ1469Β7Τ-ΤΟΥ) και 

20182231/16-4-2018 (ΑΔΑ: Ω063469Β7Τ-Ξ3Β) αποφά¬ 
σεις του Πρύτανη περί συγκρότησης και ανασυγκρότη¬ 
σης της Συγκλήτου του Πανεπιστημίου Πειραιώς. 

9. Την 20171268 (ΦΕΚ 1030/τ.Β'/27-3-2017) απόφα¬ 
ση Πρύτανη «τροποποίηση της 20153149/5-6-2015 
(Φ.Ε.Κ. 1180/τ.Β'/19-06-2015) απόφασης του Πρύτανη 
του Πανεπιστημίου Πειραιώς που αφορά στην έγκρι¬ 
ση του διατμηματικού Προγράμματος Μεταπτυχιακών 
Σπουδών (ΔΠΜΣ) των Τμημάτων Οικονομικής Επι¬ 
στήμης, Οργάνωσης και Διοίκησης Επιχειρήσεων, και 
Διεθνών και Ευρωπαϊκών Σπουδών της Σχολής Οικο¬ 
νομικών, Επιχειρηματικών και Διεθνών Σπουδών του Πα¬ 
νεπιστημίου Πειραιώς, με τίτλο «Δίκαιο και Οικονομία - 
Μ35ϊθγ ίη Εθνν 3πά Εςοποιπίςε». 

10. Τα αποσπάσματα πρακτικών της Συνέλευσης του 
Τμήματος Οργάνωσης και Διοίκησης Επιχειρήσεων του 
Πανεπιστημίου Πειραιώς (συνεδρίαση 11/06/2018), 
του Τμήματος Οικονομικής Επιστήμης (συνεδρίαση 
11/06/2018) και τουΤμήματος Διεθνών και Ευρωπαϊκών 
Σπουδών (συνεδρίαση 12/06/2018). 

11. Το Ειδικό Πρωτόκολλο Συνεργασίας μεταξύ των 
συνεργαζόμενων Τμημάτων Οικονομικής Επιστήμης, 
Οργάνωσης και Διοίκησης Επιχειρήσεων, και Διεθνών 
και Ευρωπαϊκών Σπουδών της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημίου 
Πειραιώς. 

12. Το απόσπασμα πρακτικού της Επιτροπής Μετα¬ 
πτυχιακών Σπουδών του Πανεπιστημίου Πειραιώς (συ¬ 
νεδρίαση 13/6/2018). 

13. Το αριθμ. 2038/12-8-13 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Οργάνωσης και Διοίκησης 
Επιχειρήσεων του Πανεπιστημίου Πειραιώς. 

14. Το αριθμ. 109302/Ζ1/2-7-2018 έγγραφο του 
ΥΠ.Π.Ε.Θ., με θέμα «Ίδρυση Προγραμμάτων Μεταπτυχια¬ 
κών Σπουδών, σε εφαρμογή των διατάξεων του άρθρου 
32 του ν. 4485/2017 (ΑΊ14)» που αφορά στην έγκριση 
της ίδρυσης του ΠΜΣ. 

15. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

Την επανίδρυση από το ακαδημαϊκό έτος 2018-2019 
του Διατμηματικού Προγράμματος Μεταπτυχιακών 
Σπουδών (ΔΠΜΣ) τωνΤμημάτων Οργάνωσης και Διοίκη¬ 
σης Επιχειρήσεων, Οικονομικής Επιστήμης, και Διεθνών 
και Ευρωπαϊκών Σπουδών της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία - Μββϊθγ ίη Ι3νν 
3πά Εεοηοιπίςε», ως ακολούθως: 

Άρθρο 1 

Γενικές Διατάξεις 

ΤαΤμήματα Οργάνωσης και Διοίκησης Επιχειρήσεων, 
Οικονομικής Επιστήμης, και Διεθνών και Ευρωπαϊκών 
Σπουδών της Σχολής Οικονομικών Επιχειρηματικών και 
Διεθνών Σπουδών του Πανεπιστημίου Πειραιώς θα ορ¬ 
γανώσουν και θα λειτουργήσουν από το ακαδημαϊκό 


έτος 2015-2016 Διατμηματικό Πρόγραμμα Μεταπτυχι¬ 
ακών Σπουδών με τίτλο «Δίκαιο και Οικονομία - Μββϊθγ 
ίη Ι3νν 3πά Εεοηοιτιίςε», σύμφωνα με τις διατάξεις της 
απόφασης αυτής και τις διατάξεις του ν. 4485/2017 όπως 
αυτός τροποποιήθηκε και ισχύει. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών (ΠΜΣ) «Δίκαιο και Οικονομία - Μ35 ϊθγ ίη Ι3νν 3πά 
Εεοποιπίςε», των Τμημάτων Οργάνωσης και Διοίκησης 
Επιχειρήσεων, Οικονομικής Επιστήμης, και Διεθνών και 
Ευρωπαϊκών Σπουδών της Σχολής Οικονομικών, Επιχει¬ 
ρηματικών και Διεθνών Σπουδών του Πανεπιστημίου 
Πειραιώς, έχει ως αντικείμενο την επιμόρφωση και βελ¬ 
τίωση των ικανοτήτων των στελεχών, που εργάζονται ή 
προτίθενται να εργασθούν σε δημόσιους οργανισμούς 
και επιχειρήσεις ή στον ευρύτερο ιδιωτικό τομέα με γνώ¬ 
σεις υψηλής στάθμης, ανάλογες των αναγκών της συγκε¬ 
κριμένης ειδίκευσης, καθώς επίσης και την ανάπτυξη 
των σύγχρονων αρχών και μεθόδων αποτελεσματικής 
διοίκησης των Δημοσίων Οργανισμών και Επιχειρήσεων. 

Σκοπός του συγκεκριμένου ΠΜΣ είναι: 

1) Η παροχή εξειδικευμένης γνώσης στους τομείς 
του δικαίου και των οικονομικών. Για τον σκοπό αυτό, 
προσεγγίζεται με διεπιστημονικό τρόπο η θεωρία και η 
εφαρμοσμένη ανάλυση στα πεδία του δικαίου και της 
οικονομίας. Το εν λόγω πρόγραμμα συνδυάζει τις γνώ¬ 
σεις, τις πρακτικές δεξιότητες και τις εξελίξεις που χαρα¬ 
κτηρίζουν το σύγχρονο επιχειρηματικό περιβάλλον, με 
αποτέλεσμα να εφοδιάζει τα στελέχη με τα απαραίτητα 
εργαλεία που θα τους επιτρέψουν την παροχή νομικών 
και οικονομικών υπηρεσιών υψηλού επιπέδου τόσο στο 
δημόσιο όσο και στον ιδιωτικό τομέα. 

2) Η κατάρτιση στελεχών υψηλού επιπέδου. Μέσα από 
το πρόγραμμα σπουδών, επιχειρείται η παροχή θεωρη¬ 
τικής και εφαρμοσμένης οικονομικής ανάλυσης ως ερ¬ 
γαλεία για την ερμηνεία του δικαίου και των διαφόρων 
μορφών του (τραπεζικό, φορολογικό, δημοσιονομικό, 
ναυτιλιακό, εμπορικό, επενδυτικό, δίκαιο ανταγωνι¬ 
σμού). Το πρόγραμμα είναι σχεδιασμένο για στελέχη 
επιχειρήσεων με ακαδημαϊκό υπόβαθρο στο δίκαιο ή 
την οικονομία χωρίς να αποκλείονται και άλλα συναφή 
επιστημονικά πεδία. Η αλληλεπίδραση μεταξύ του δικαί¬ 
ου και της οικονομίας εξετάζεται σε συνδυασμό με τις 
επιπτώσεις αυτής στην πράξη, με στόχο την παροχή των 
απαραίτητων εργαλείων και εννοιών που επιτρέπουν το 
συγκερασμό της νομικής και οικονομικής επιστήμης. 

3) Η ανάπτυξη των ικανοτήτων των στελεχών στο να 
οριοθετούν και να αξιολογούν τα σύνθετα οικονομικά 
και νομικά ζητήματα με διεπιστημονική προσέγγιση, 
αξιοποιώντας στο έπακρο τις υφιστάμενες γνώσεις και 
εμπειρίες. Φιλοδοξία του εν λόγω προγράμματος είναι 
να εμφυσήσει σε νομικούς την οικονομική σκέψη και 
προσέγγιση των πολύπλοκων οικονομικών και επιχει¬ 
ρηματικών προβλημάτων και να επιτρέψει στους οικο¬ 
νομολόγους να κατανοήσουν τη λογική και την ερμη¬ 
νεία του νομικού πλαισίου λειτουργίας των σύγχρονων 
οικονομιών. 

Τέλος, στόχος του Διατμηματικού Προγράμματος Μεταπτυχιακών Σπουδών (ΔΠΜΣ) «Δίκαιο και Οικονομία - 
Μθ5ΐθΓ ίη Εθνν 3ηά Εςοηοητίςί», είναι να προσφέρει τη μοναδική ευκαιρία στα στελέχη επιχειρήσεων και σε όσους 
ενδιαφέροντα! να απασχοληθούν στο δημόσιο ή ιδιωτικό τομέα για διεπιστημονικές μελέτες του δικαίου και της 
οικονομίας. Το πρόγραμμα παρέχει μια προηγμένη κατανόηση των οικονομικών επιπτώσεων του διαφορετικού 
νομικού πλαισίου, ενώ παράλληλα προσφέρεται για επαγγελματική σταδιοδρομία σε δημόσιους οργανισμούς, 
πολυεθνικές επιχειρήσεις ή εταιρείες συμβούλων. Το εν λόγω πρόγραμμα είναι ιδανικό για τα στελέχη που σχεδιά¬ 
ζουν μια επαγγελματική καριέρα στο δίκαιο ή την οικονομία και θέλουν να απασχοληθούν στον δημόσιο ή ιδιωτικό 
τομέα, τους διεθνείς οργανισμούς, τις πολυεθνικές επιχειρήσεις και εν γένει τον οικονομικό ή νομικό κλάδο. 

Άρθρο 3 

Μεταπτυχιακοί Τίτλοι 

Το ΔΠΜΣ απονέμει Δίπλωμα Μεταπτυχιακών Σπουδών (Δ.Μ.Σ.) στο «Δίκαιο και Οικονομία - Μββϊθγ ίη Ι3νν 3ηά 
Εεοηοητίςϊ». 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυμάτων 
της αλλοδαπής σύμφωνα με τις διατάξεις του άρθρου 34 του ν. 4485/2017. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του Διπλώματος Μεταπτυχιακών Σπουδών (Δ.Μ.Σ.) ορίζεται σε 
τρία (3) εξάμηνα, με τη δυνατότητα ενός (1) επιπλέον εξαμήνου για το πρόγραμμα μερικής φοίτησης. 

Άρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε κύκλος σπουδών που οδηγεί σε ΔΜΣ περιλαμβάνει διδακτι¬ 
κή απασχόληση (θεωρία, φροντιστηριακές ασκήσεις) καθώς και ερευνητική απασχόληση και ασκήσεις. Η γλώσσα 
διδασκαλίας ορίζεται η ελληνική ή και η αγγλική. Οι μεταπτυχιακοί φοιτητές πρέπει να παρακολουθήσουν και να 
εξεταστούν επιτυχώς σε οκτώ (8) υποχρεωτικά μαθήματα και σε δύο μαθήματα επιλογής καθώς και να εκπονήσουν 
μεταπτυχιακή διπλωματική εργασία ή υποχρεωτική παρακολούθηση και επιτυχή εξέταση σε 4 μαθήματα επιλογής, 
πέραν των δύο μαθημάτων επιλογής γ'εξαμήνου, τα οποία ισοδυναμούν με την εκπόνηση διπλωματικής διατριβής. 

Το σύνολο των πιστωτικών μονάδων για την απόκτηση ΜΔΕ ανέρχεται στις 90 πιστωτικές μονάδες. 

Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα: 


Α/Α 

Α' ΕΞΑΜΗΝΟ 

Υ/Ε 

Πιστωτικές 

Μονάδες 

1 . 

Το Οικονομικό σύστημα-Οικονομικά και Δίκαιο της Ρυθμιστικής Πολιτικής του 

Κράτους 

Υ 

8 

2. 

Πολιτική και Δίκαιο του Ανταγωνισμού 

Υ 

8 

3. 

Οικονομική Ανάλυση του Δικαίου 

Υ 

7 

4. 

Οικονομική και Δίκαιο των Επιχειρήσεων 

Υ 

7 


Σύνολο Πιστωτικών Μονάδων 


30 






Β' ΕΞΑΜΗΝΟ 



1 . 

Διεθνοποίηση των Επιχειρήσεων και Διεθνές Οικονομικό Δίκαιο 

Υ 

8 

2. 

Οικονομική και Δίκαιο Διανοητικής Ιδιοκτησίας 

Υ 

8 

3. 

Δημοσιονομική Πολιτική και Δημοσιονομικό - Φορολογικό Δίκαιο 

Υ 

7 

4. 

Τραπεζική Πολιτική και Τραπεζικό Δίκαιο 

Υ 

7 


Σύνολο Πιστωτικών Μονάδων 


30 






Γ' ΕΞΑΜΗΝΟ 




Μάθημα Επιλογής 

Ε 

5 


Μάθημα Επιλογής 

Ε 

5 


Εκπόνηση μεταπτυχιακής διπλωματικής εργασίας ή 4 μαθήματα επιλογής πέραν των 
δύο μαθημάτων επιλογής του γ' εξαμήνου που απαιτούνται για τη λήψη διπλώματος: 

Υ 

20 


Σύνολο Πιστωτικών Μονάδων 


30 


Γενικό Σύνολο Πιστωτικών Μονάδων 


90 

ΚΑΤΑΛΟΓΟΣ ΜΑΘΗΜΑΤΩΝ ΕΠΙΛΟΓΗΣ 

1. Οικονομική των Μεταφορών και της Ναυτιλίας και Ναυτικό Δίκαιο 

2. Δίκαιο και Πολιτική των Εξαγορών και Συγχωνεύσεων 

3. Οικονομική θεωρία και Δίκαιο Συμβάσεων 

4. Διεθνείς Οικονομικοί θεσμοί και Τεχνικές Διαπραγματεύσεων 

5. Οικονομική και Δίκαιο Ενέργειας 

6. Λειτουργία και Δίκαιο της Κεφαλαιαγοράς 

7. Οικονομικό Έγκλημα και Οικονομικό Ποινικό Δίκαιο 

8. Σύγχρονα θέματα Εμπορικού και Ασφαλιστικού Δικαίου 

9. Πολιτική και Δίκαιο Εταιρικής Διακυβέρνησης 

10. Οικονομικό και Νομικό Πλαίσιο στο χώρο της υγείας 

11. Πρακτική Άσκηση 


Τροποποίηση του προγράμματος σπουδών και ανακατανομή μεταξύ των εξαμήνων μπορεί να γίνει με αποφάσεις 
των αρμοδίων οργάνων και θα περιλαμβάνονται στον Κανονισμό Μεταπτυχιακών Σπουδών. Με απόφαση της ΕΔΕ 
είναι δυνατόν να γίνονται προκαταρκτικά μαθήματα στους φοιτητές του προγράμματος ανάλογα με το υπόβαθρο 
και το πρώτο πτυχίο τους. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ'ανώτατο όριο σε ενενήντα (90) άτομα κατ'έτος. 

Άρθρο 8 

Προσωπικό 

Στο ΠΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. των Τμημά¬ 
των Οργάνωσης και Διοίκησης Επιχειρήσεων, Οικονομικής Επιστήμης, και Διεθνών και Ευρωπαϊκών Σπουδών της 
Σχολής Οικονομικών Επιχειρηματικών και Διεθνών Σπουδών του Πανεπιστημίου Πειραιώς ή διδάσκοντες σύμφωνα 
με το π.δ. 407/1980 (ΑΊ12) ή την παρ. 7 του άρθρου 29 του ν. 4009/2011, μέλη Δ.Ε.Π. άλλων Τμημάτων του ιδίου 
Α.Ε.Ι ή άλλων Α.Ε.Ι ή ερευνητών από ερευνητικά κέντρα της ημεδαπής, όπως επίσης καταξιωμένοι επιστήμονες της 
αλλοδαπής που έχουν θέση ή προσόντα καθηγητή ή ερευνητή σε ερευνητικό κέντρο, καλλιτέχνες ή επιστήμονες 
αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο του Π.Μ.Σ., για 
την κάλυψη εκπαιδευτικών αναγκών του Π.Μ.Σ. σύμφωνα με τις διατάξεις του άρθρου 36 του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί μέρος της υλικοτεχνικής υποδομής (πχ αίθουσες διδασκαλίας, 
βιβλιοθήκη, εργαστήρια κ.λπ.) του Πανεπιστημίου Πειραιώς και των τριών συνεργαζόμενων Τμημάτων. 

Άρθρο 10 

Διάρκεια Αειτουργίας 

Το ΔΠΜΣ θα λειτουργήσει για δέκα (10) έτη μέχρι και το ακαδημαϊκό έτος 2027-28. 

Άρθρο 11 

Χρηματοδότηση - Κόστος Αειτουργίας 


Σύμφωνα με το άρθρο 37 του ν. 4485/2017 το 70% του ετήσιου συνολικού κόστους λειτουργίας του ΔΠΜΣ 
αφορά στα λειτουργικά έξοδα του προγράμματος, εκτιμάται ενδεικτικά στο ποσό των 216.090€ και αναλύεται σε 
κατηγορίες δαπανών ως εξής: 


Κατηγορίες Λειτουργικών Εξόδων 

Ποσά σε € 

Δαπάνες εξοπλισμού και Δαπάνες Λογισμικού 

5.000 

Δαπάνες χορήγησης υποτροφιών σε μεταπτυχιακούς φοιτητές 

10.000 

Δαπάνες αναλωσίμων 

5.000 

Δαπάνες Μετακινήσεων Διδασκόντων του Π.Μ.Σ. 

11.000 

Δαπάνες Μετακινήσεων φοιτητών του Π.Μ.Σ. για εκπαιδευτικούς σκοπούς 

49.000 

Αμοιβές διδασκαλίας τακτικού προσωπικού του Α.Ε.Ι. 

50.000 

Αμοιβές έκτακτου διδακτικού προσωπικού των Α.Ε.Ι. που συμμετέχουν στην οργάνωση του Π.Μ.Σ. 

10.000 

Αμοιβές διδασκαλίας εξωτερικών συνεργατών από την ημεδαπή ή την αλλοδαπή 
(παρ. 5 άρθρο 36 ν. 4485/2017) 

32.000 

Αμοιβές διοικητικής και τεχνικής υποστήριξης 

26.180 

Λοιπές Δαπάνες (έξοδα δημοσιότητας, προβολής, αγοράς εκπαιδευτικού υλικού, οργάνωσης συνε¬ 
δρίου, δαπάνες εργασιών πεδίου) 

17.910 

ΣΥΝΟΛΟ ΕΞΟΔΩΝ 

216.090 


Το 30% του ετήσιου συνολικού κόστους λειτουργίας αφορά στην κάλυψη λειτουργικών εξόδων του Ιδρύματος 
και εκτιμάται ενδεικτικά στο ποσό των 92.610€. 

Το κόστος λειτουργίας του Π.Μ.Σ. θα καλύπτεται κυρίως από το τέλος φοίτησης που θα καταβάλλουν οι φοιτητές 
κάθε κύκλου το ύψος των οποίων ανέρχεται στο ποσό των 4.900 ευρώ και δευτερευόντως από δωρεές, παροχές, 
κληροδοτήματα, χορηγίες, ερευνητικά προγράμματα, προγράμματα της Ε.Ε. ή άλλων διεθνών οργανισμών. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 4 Ιουλίου 2018 

Ο Πρύτανης 

ΑΓΓΕΛΟΣ ΚΟΤΙΟΣ 


Αριθμ. 2802 _ (2) 

Επανίδρυση του Προγράμματος Μεταπτυχιακών 
Σπουδών με τίτλο «Ναυτιλία, Μεταφορές και Δι¬ 
εθνές Εμπόριο» τουΤμήματος Ναυτιλίας και Επι¬ 
χειρηματικών Υπηρεσιών της Σχολής Επιστημών 
της Διοίκησης του Πανεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Συνεδρία 34/25.04.2018) 

Η Σύγκλητος του Πανεπιστημίου Αιγαίου, αφού έλαβε 
υπόψη: 

- Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220 Α/03.11.2008) και με τις διατάξεις 
των άρθρων 13-15 του «Κώδικα Διοικητικής Διαδικασίας». 

- Τις διατάξεις του άρθρου 13 παρ. 2 περ. ιθ και του άρ¬ 
θρου 32, παρ. 1, εδάφιο β, του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» (ΦΕΚ 114/04.08.2017, τ.Α') 
καθώς και των 30 έως και 37,45 και 85, του ιδίου νόμου. 

- Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

-Την 216772/Ζ1/8.12.2017 υπουργική απόφαση (ΦΕΚ 
4334/τ.Β'/12.12.2017) με τίτλο «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 


- Την 113889/Β7/18.7.2014 υπουργική απόφαση 
(ΦΕΚ 2063/τ.Β'/29.7.2014) με τίτλο «Αντικατάσταση της 
333/Β7/2.10.1998 (ΦΕΚ 1085/Β716.10.1998) υπουργι¬ 
κής απόφασης, όπως έχει τροποποιηθεί με νεότερες 
υπουργικές αποφάσεις και αφορά στο Πρόγραμμα 
Μεταπτυχιακών Σπουδών του Τμήματος Ναυτιλίας και 
Επιχειρηματικών Υπηρεσιών του Πανεπιστημίου Αιγαί¬ 
ου με τίτλο "Ναυτιλία, Μεταφορές και Διεθνές Εμπόριο" 
- Αναμόρφωση του Προγράμματος», όπως αντικαταστά- 
θηκε τελευταία με την 887/11.4.2017 απόφαση Πρύτανη 
(ΦΕΚ 1436/τ.Β'/27.4.2017). 

-Την 4/28.2.2018/θέμα 4 απόφαση Συνεδρίασης της 
Συνέλευσης του Τμήματος Ναυτιλίας και Επιχειρηματι¬ 
κών Υπηρεσιών. 

-Την 10/20.04.2018 απόφαση συνεδρίασης της Επι¬ 
τροπής Μεταπτυχιακών Σπουδών του Πανεπιστημίου 
Αιγαίου, θέμα 2.1 «Πρόταση επανίδρυσης Προγράμματος 
Μεταπτυχιακών Σπουδών με τίτλο «Ναυτιλία, Μεταφο¬ 
ρές και Διεθνές Εμπόριο» του Τμήματος Ναυτιλίας και 
Επιχειρηματικών Υπηρεσιών», σύμφωνα με την οποία 
αποδέχεται την ανωτέρω εισήγηση του Τμήματος Ναυτι¬ 
λίας και Επιχειρηματικών Υπηρεσιών του Πανεπιστημίου 
Αιγαίου σχετικά με την επανίδρυση και ως εκ τούτου τη 
διαβιβάζει στη Σύγκλητο για τις περαιτέρω ενέργειες. 

-Το αριθμ. 34/25.04.2018 πρακτικό της συνεδρίασης 
της Συγκλήτου θέμα 3.1. «Ίδρυση/Επανίδρυση Προ¬ 
γραμμάτων Μεταπτυχιακών Σπουδών Τμημάτων του 
Ιδρύματος». 

-Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

την επανίδρυση του Προγράμματος Μεταπτυχιακών 
Σπουδών με τίτλο «Ναυτιλία, Μεταφορές και Διεθνές 

Εμπόριο» του Τμήματος Ναυτιλίας και Επιχειρηματικών 
Υπηρεσιών, ως ακολούθως: 

Άρθρο 1 

Γενικές Διατάξεις 

Το Τμήμα Ναυτιλίας και Επιχειρηματικών Υπηρεσιών 
του Πανεπιστημίου Αιγαίου επανιδρύει και λειτουργεί 
από το ακαδημαϊκό έτος 2018-2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο «Ναυτιλία, Μετα¬ 
φορές και Διεθνές Εμπόριο (ΝΑ.Μ.Ε.)» σύμφωνα με τις 
διατάξεις του ν. 4485/2017 (ΦΕΚ 114/τ.Α'/04.08.2017), 
όπως ισχύει σήμερα. 

Άρθρο 2 

Γνωστικό Αντικείμενο -Σκοπός 
Αντικείμενο του Προγράμματος Μεταπτυχιακών 
Σπουδών «Ναυτιλία, Μεταφορές και Διεθνές Εμπόριο 
(ΝΑ.Μ.Ε.)» είναι η παροχή ολοκληρωμένης επιστημονι¬ 
κής εκπαίδευσης και τεχνογνωσίας υψηλής ποιότητας 
στον ευρύτερο και σύνθετο χώρο της Ναυτιλίας, των 
Μεταφορών και του Εμπορίου, καθώς και ενός ευρύ¬ 
τερου πλέγματος αντικειμένων και δραστηριοτήτων 
συναρτώμενων με τη ναυτιλία και τις μεταφορές γενι¬ 
κότερα. Το Π.Μ.Σ. φιλοδοξεί να συμβάλει στην ανάδειξη 
εξειδικευμένων επιστημόνων υψηλού επιπέδου με την 
παραγωγή και μετάδοση καινοτόμων θεωρητικών και 
εφαρμοσμένων διεπιστημονικών γνώσεων, μεθοδολο¬ 
γιών, τεχνολογιών, λειτουργικών εργαλείων, καθώς και 
ερευνητικών αποτελεσμάτων, ικανών για σταδιοδρομία 
υψηλής στάθμης στη διοίκηση, οργάνωση, σχεδίασμά 
λειτουργιών και υπηρεσιών σχετικών με τη ναυτιλία, τις 
μεταφορές και το εμπόριο, στο δημόσιο και ιδιωτικό 
τομέα. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Ναυτιλία, Μεταφορές και Διεθνές Εμπόριο 
(ΝΑ.Μ.Ε.)», στις ακόλουθες κατευθύνσεις: 

(α) Διοίκηση και Χρηματοοικονομική Ναυτιλιακών 
Επιχειρήσεων. 

(β) Μεταφορές, Εφοδιαστική Αλυσίδα καιΤεχνολογίες. 
(γ) Ναυτιλιακό Δίκαιο και Ναυτιλιακή Χρηματοοικο¬ 
νομική. 

Άρθρο 4 

Χρονική Διάρκεια Φοίτησης 
Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε ένα 
(1) έτος. Το Π.Μ.Σ. χαρακτηρίζεται εντατικό διάρκειας 
ενός (1) έτους. 

Άρθρο 5 

Πιστωτικές Μονάδες - 

Γλώσσα Διεξαγωγής του Προγράμματος 
Το σύνολο των Πιστωτικών Μονάδων (Ε(ΙΤ5) που απαι¬ 
τούνται ανά εξάμηνο είναι τριάντα (30) (Ε(ΙΤ5), θερινή 
περίοδος δεκαπέντε (15) (Ε(ΤΓ5) και για την απόκτηση 
του Δ.Μ.Σ. ανέρχονται σε εβδομήντα πέντε (75) Πιστω¬ 
τικές Μονάδες (Ε(ΙΤ5). 


Η γλώσσα διδασκαλίας των μαθημάτων είναι η ελλη¬ 
νική. 

Η γλώσσα εκπόνησης της διπλωματικής εργασίας είναι 
η ελληνική, αλλά δύναται επίσης να είναι και η αγγλική. 

Άρθρο 6 

Χρονική Διάρκεια Λειτουργίας 

του Προγράμματος 

Το Π.Μ.Σ. θα λειτουργήσει μέχρι και το Ακαδ. Έτος 
2023-2024. 

Άρθρο 7 

Τέλη φοίτησης 

Οι συμμετέχοντες/ουσες στο ΠΜΣ καταβάλουν τέλη 
φοίτησης ύψους 4.000 €. 

Άρθρο 8 

Λοιπές Ρυθμίσεις 

Οσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 30 Απριλίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 


Αριθμ. 4127 _ (3) 

Ίδρυση Δι-ιδρυματικού Προγράμματος Μετα¬ 
πτυχιακών Σπουδών με τίτλο «Πόσιμο -Θαλασ¬ 
σινό Νερό και Υγεία» του Τμήματος Επιστημών 
της Θάλασσας του Πανεπιστημίου Αιγαίου σε συ¬ 
νεργασία με το Τμήμα Ιατρικής του Πανεπιστη¬ 
μίου Πατρών. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Έκτακτη συνεδρία 102 
(επαναληπτική)/25.05.2018) 

Η Σύγκλητοςτου Πανεπιστημίου Αιγαίου, αφού έλαβε 
υπόψη: 

- Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

- Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220/Α703.11.2008) και με τις διατά¬ 
ξεις των άρθρων 13-15 του «Κώδικα Διοικητικής Δια¬ 
δικασίας». 

- Τις διατάξεις του άρθρου 13 παρ. 2 περ. ιθ και 
του άρθρου 32, παρ. 1, εδάφιο β, του ν. 4485/2017 
«Οργάνωση και λειτουργία της ανώτατης εκπαίδευ¬ 
σης, ρυθμίσεις για την έρευνα και άλλες διατάξεις» 
(ΦΕΚ 114/τ.Α'/04.08.2017) καθώς και των 30 έως και 37, 
43 και 85 του ιδίου νόμου. 

-Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό- 

τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

- Την αριθμ. 216772/Ζ1 /8.12.2017 υπουργική απόφα¬ 
ση (ΦΕΚ 4334/τ.Β'/12.12.2017) με τίτλο «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

- Την απόφαση της αριθμ. 12/24.5.2018/θέμα 2.3 Συ¬ 
νεδρίασης της Συνέλευσης του Τμήματος Επιστημών της 
θάλασσας. 

-Το Σχέδιο του Ειδικού Πρωτοκόλλου Συνεργασίας 
μεταξύ του Τμήματος Επιστημών της θάλασσας του 
Πανεπιστημίου Αιγαίου (επισπεύδον) και του Τμήματος 
Ιατρικής του Πανεπιστημίου Πατρών. 

-Την απόφαση της αριθμ. 135/21.5.2018 συνεδρίασης 
της Συγκλήτου του Πανεπιστημίου Πατρών. 

- Την απόφαση της αριθμ. 15/25.5.2018 συνεδρί¬ 
ασης της Επιτροπής Μεταπτυχιακών Σπουδών του 
Πανεπιστημίου Αιγαίου, θέμα 2.2 «Πρόταση ίδρυσης 
Δι-ιδρυματικού Προγράμματος Μεταπτυχιακών Σπου¬ 
δών με τίτλο «Πόσιμο - θαλασσινό Νερό και Υγεία» του 
Τμήματος Επιστημών της θάλασσαςτου Πανεπιστημίου 
Αιγαίου (επισπεύδον), σε συνεργασία με το Τμήμα Ια¬ 
τρικής του Πανεπιστημίου Πατρών», σύμφωνα με την 
οποία αποδέχεται την ανωτέρω εισήγηση του Τμήματος 
Επιστημών της Θάλασσας του Πανεπιστημίου Αιγαίου 
σχετικά με την ίδρυση και ως εκ τούτου τη διαβιβάζει 
στη Σύγκλητο για τις περαιτέρω ενέργειες. 

- Το πρακτικό της αριθμ. 102(επαναληπτικής)/ 
25.05.2018 έκτακτης συνεδρίασης της Συγκλήτου θέμα 
3.2. «Ίδρυση Δι-ιδρυματικών Προγραμμάτων Μεταπτυ¬ 
χιακών Σπουδών Τμημάτων του Ιδρύματος». 

- Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

Την ίδρυση του Δι-ιδρυματικού Προγράμματος Με¬ 
ταπτυχιακών Σπουδών με τίτλο «Πόσιμο - Θαλασσινό 
Νερό και Υγεία» του Τμήματος Επιστημών της Θάλασσας 
του Πανεπιστήμιου Αιγαίου σε συνεργασία με το Τμήμα 
Ιατρικής του Πανεπιστημίου Πατρών, ως ακολούθως: 

Άρθρο 1 

Γενικές Διατάξεις 

ΤαΤμήματα Επιστημών της Θάλασσας και Ιατρικής των 
Πανεπιστημίων Αιγαίου και Πατρών συνεργάζονται για 
την ίδρυση και λειτουργία - σύμφωνα με τις διατάξεις του 
ν. 4485/2017 (ΦΕΚ 114/τ. Α74-8-2017) -Δι-ιδρυματικού 
Προγράμματος Μεταπτυχιακών Σπουδών (ΔΠΜΣ) με 
τίτλο «ΠΟΣΙΜΟ - ΘΑΛΑΣΣΙΝΟ ΝΕΡΟ ΚΑΙ ΥΓΕΙΑ». 

Άρθρο 2 

Γνωστικό Αντικείμενο -Σκοπός 

Αντικείμενο του Δι-ιδρυματικού Προγράμματος Μετα¬ 
πτυχιακών Σπουδών είναι να προσφέρει, σε επιστήμονες 
που έχουν ολοκληρώσει τον πρώτο κύκλο σπουδών στην 
Τριτοβάθμια εκπαίδευση, υψηλού επιπέδου εξειδίκευση 
στο θέμα του νερού και περιλαμβάνει τη μελέτη των συγ¬ 
χρόνων προβλημάτων που άπτονται της ποιότητα του 


νερού καθώς και τη μελέτη του τρόπου πρόληψήςτους. 
Το Μεταπτυχιακό Πρόγραμμα θα προσφέρει ευρεία κα¬ 
τάρτιση και ερευνητική εκπαίδευση που θα ενισχύσει τις 
ικανότητες των σπουδαστών να είναι ανταγωνιστικοί 
στο απαιτητικό εργασιακό περιβάλλον της διαχείρισης 
της ποιότητας του νερού, πόσιμου και της θάλασσας. 
Βασικός στόχος του Προγράμματος είναι να προσφέρει 
σε επιστήμονες διαφόρων ειδικοτήτων γνώσεις σε βά¬ 
θος στα πεδία της χημείας και της μικροβιολογίας του 
νερού, τους μηχανισμούς που προκαλούν την ρύπανση 
και μόλυνση του πόσιμου νερού και των νερών κολύμ¬ 
βησης, την κατανόηση των βασικών χαρακτηριστικών 
των υδατικών πόρων, και της σχέσης (αλληλεπίδραση) 
των υπόγειων με τα επιφανειακά νερά, και γενικότερα 
της επίδρασης των διάφορων διαχειριστικών πρακτικών 
στους υδάτινους πόρους, την ασφάλεια του νερού κατά 
την άντληση, μεταφορά και διανομή του, τον ρόλο του 
νερού στη Δημόσια Υγεία, τις μεθόδους επεξεργασίας 
και διανομής του, και το νομοθετικό πλαίσιο που διέπει 
τα του πόσιμου νερού και των νερών κολύμβησης στη 
χώρα μας και στην Ευρωπαϊκή Ένωση. 

Οι σπουδαστές εκπαιδεύονται στις σύγχρονες εργα¬ 
στηριακές πρακτικές χημικού και μικροβιολογικού ελέγ¬ 
χου της ποιότητας του νερού και αποκτούν και θέτουν σε 
εφαρμογή στην πράξη γνώσεις στατιστικής επεξεργασί¬ 
ας δεδομένων και μεθοδολογίας της έρευνας. Επιπλέον 
στόχοι του προγράμματος είναι να εκπαιδεύσει τους 
σπουδαστές στις διαδικασίες της Αφαλάτωσης του θα¬ 
λασσινού νερού, στις μεθόδους Διαπίστευσης Εργαστη¬ 
ρίων που να ανταποκρίνονται στις σημερινές απαιτήσεις 
λειτουργίας εργαστηρίου στις Ευρωπαϊκές χώρες, στα 
Συστήματα Διασφάλισης Ποιότητας στις επιχειρήσεις 
επεξεργασίας, διανομής ή/και εμφιάλωσης νερού. 

Με τις γνώσεις και πρακτικές εμπειρίες που αποκτούν 
οι σπουδαστές είναι άριστα εξοπλισμένοι για να υπηρε¬ 
τήσουν τον τομέα της ποιότητας του νερού τόσο στον 
ιδιωτικό τομέα όσο και στη δημόσια διοίκηση. 

Άρθρο 3 

Μεταπτυχιακός Τίτλος 

ΤοΔ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στο γνωστικό πεδίο «Πόσιμο-Θαλασσινό 
Νερό και Υγεία». 

Άρθρο 4 

Χρονική Διάρκεια Φοίτησης 
Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε δυο 
εξάμηνα. 

Άρθρο 5 

Πιστωτικές Μονάδες - 

Γλώσσα Διεξαγωγής του Προγράμματος 
Το σύνολο των Πιστωτικών Μονάδων (ΕΘΤ5) που 
απαιτούνται ανά εξάμηνο είναι τριάντα (30) (ΕΘΤ5) και 
για την απόκτηση του Δ.Μ.Σ. ανέρχονται σε εξήντα (60) 
Πιστωτικές Μονάδες (ΕΘΤ5). 

Κάθε εξάμηνο οι φοιτητές παρακολουθούν τα υποχρε¬ 
ωτικά μαθήματα και ένα μάθημα επιλογής. 

Η γλώσσα διδασκαλίας των μαθημάτων είναι η ελλη¬ 
νική. Κάποια μαθήματα δύνανται εν άλω ή εν μέρει να 
προσφέρονται στην αγγλική. 

Η γλώσσα εκπόνησης της διπλωματικής εργασίας είναι 
η ελληνική ή η αγγλική. 

Η διδασκαλία των μαθημάτων γίνεται διά ζώσης και 
με μέσα εξ αποστάσεως εκπαίδευσης, όχι σε ποσο¬ 
στό μεγαλύτερο του 35% (κατά την παρ. 3, άρθρο 30, 
ν. 4485/2017). 

Άρθρο 6 

Χρονική Διάρκεια Λειτουργίας 
του Προγράμματος 

Το Δι-ιδρυματικό Π.Μ.Σ. θα λειτουργήσει από το Ακα¬ 
δημαϊκό Έτος 2018-19 μέχρι και το Ακαδημαϊκό Έτος 
2023-2024. 


Άρθρο 7 

Τέλη φοίτησης 

Οι συμμετέχοντες/ουσες στο ΠΜΣ καταβάλουν τέλη 
φοίτησης ύψους 3.500 €. 

Άρθρο 8 

Λοιπές Ρυθμίσεις 

Οσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Ιουνίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 



ΕΘΝΙΚΟ 

